cyanic-selkie/wikianc huggingface dataset:
ტუნისიშ ერუანული ოკუჩხბურთე ნაკორობა
სქოლიო
კატეგორია:ტუნისიშ ერუანული ოკუჩხბურთე ნაკორობა კატეგორია:აფრიკაშ ერუანული ოკუჩხბურთე ნაკორობეფი
მეტ დეიმონი
ბიოგრაფია
მეტ დეიმონქ დებადჷ მასაჩუსეტსიშ შტატის ნოღა კემბრიჯის, მუამუშიშ — კენტ ტელფორ დეიმონიშ დო დიამუშიშ — ნენსი კარლსონ-პეიჯიშ ფანიას. მუამუში ბირჟაშ მაკლერი რდჷ, დო დიამუში ლესლიშ უნივერსიტეტიშ პროფესორი. დეიმონიშ გენეალოგია აკმოდირთუ ინგლისურ, შოტლანდიურ, ფინურ დო შვედურ ჯინჯეფშე. დეიმონი ბენ აფლეკიშ დო კეისი აფლეკიშ შორიშ მოჯგირე რე. ჸუნს ჯიმა კაილი, ნამუთ პროფესიონალი მაჭახნაკე დო ხანტუ.
ართხანს დეიმონეფიშ ფანიაქ ნიუტონშა გინორთჷ ოხორუშა, სოდეთ ოხორანდეს ჟირი წანაშ გოძვენას. მუჟამსჷთ თიში მასქერეფქ ართიანს დეთხიისჷნ, დეიმონქ დიამუშწკჷმა ართო კემბრიჯიშა გინორთჷ ოხორუშა, სოდეთ მუშ ფანიაწკჷმა ართო 5 შხვა ფანია ოხორანდჷ. დეიმონი ირდუდჷ ბენ აფლეკწკჷმა ართო, ნამუწკჷმათ ბაღანობაშე ხოლოშ ურთიართალა უღუდჷ, ხოლო თინაწკჷმა ხოლოს ოხორანდჷ ჭარუ ჰოვარდ ზინი, ნამუშ ართ-ართი ნახანდას დეიმონი იშინანს ფილმის „ნიჭიერი უილ ჰანტინგი“.
1988 წანას დეიმონქ აბარჷ ჰარვარდიშ უნივერსიტეტის, სუმი წანაშ უკული თიქ ოგურაფუ მიოტუ, თიშენ, ნამდა თის ხვალე არტისტალა ოკოდჷ. მორო დუდშეშე ოკათუდ ოსტუდენტე თეატრის, სოდეთ შხირას სპექტაკლის როლეფს არსულენდუ.
ოარტისტე კარიერა
დეიმონქ მაართა როლი კინოს ასრულჷ 1988 წანას რომანტიკულ კომედიას „მისტიური პიცა“. თი ბორჯიშო დეიმონი ხვალე 17 წანერი რდჷ. 1992 წანას როლი მიღჷ ფილმის „ოსკოლე რცხუეფი“. თიმ წანას ოთოლჸუჯე როლი მიღჷ ფილმის „ჯერონიმო: ამერიკული ლეგენდა“, სოდეთ თინაწკჷმა ართო ილაჸაფეს ჰოლივუდიშ მურიცხეფქ.
ოთხი წანაშ უკული მორსებეფს რდჷ ფილმიშო „დუდშეხეეღალირეფიშ კოკი“, მორო ფილმის კათაფაშენ თიქ ვარია გაცხადჷ. 1996 წანას დეიმონი გიშარჩქინდჷ ედვარდ ცვიკიშ ფილმის „უშქურანჯობა ლჷმას“, სოდეთ თიში პარტნიორიქ იჸუ დენზელ ვაშინგტონი. ათე ფილმიშო დეიმონმქ 18 კგ დირკჷ, რდჷ კონწარ დიეტას. ფილმ „უშქურანჯობა ლჷმას“ სრულებური როლიშო დეიმონქ კინოკრიტიკოსეფიშ განშე სიმპათიეფი დეინალუ. ხოლო დეიმონიშ ჸურე სიმპათიეფი გჷმოხანტჷ ჟურნალქ The Washington Post-მა. 1998 წანას მეტ დეიმონქ არსულჷ როლი სტივენ სპილბერგიშ ფილმის „რანწკური რაიანიშ გინასქილიდაფარო“.
1990-იან წანეფიშ დაჭყაფურს დეიმონქ დო აფლეკიქ დოჭარეს სცენარი გენიალურ ახალ მათემატიკოსიშე. უკული ოცადჷდეს სცენარიშ გჷმოჩამას ჰოლივუდის, მორო კინოსტუდიეფი თინეფს ვარიას ეჩიებუდეს, თიშენ ნამდა ფილმის კათინი სცენარიშ ავტორეფსჷთ ოკოდეს. საბოლათ სცენარი იჸიდჷ კინოკომპანია Miramax Films-ქ. 1997 წანას გიშურს ფილმი „ნიჭიერი უილ ჰანტინგი“, სოდეთ თარი როლს გიშარჩქინდეს ახალ არტისტეფქ მეტ დეიმონქ დო ბენ აფლეკიქ. ფილმიქ საუჯგუშო სცენარიშო ოსკარით დეჯილდუ. ხოლო ფილმიშ ბიუჯეტიქ აკადგინჷ 10მლნ. ააშ დოლარი, დო გომორძგუქ 226 მლნ. ააშ დოლარი.
1999 წელს აკათჷ კევინ სმითიშ ფილმის „დოგმა“, 2001 წანას სტივენ სოდერბერგიშ ფილმის „ოუშენიში ვითაართი მაჸალე“. 1990-იანი წანეფს დალიეფაშე დეიმონი აკოდგინელ არტისტო გჷმოლინეს. ამიერშე თინა ჰოლივუდიშ მუმათხუალი არტისტიქ იჸუ. დეიმონიშ კარიერას თარი რდჷ ტრილოგია ჯეისონ ბორნიშე: „ბორნიშ იდენტიფიკაცია“ (2002), „ბორნიშ სხუნაფა“ (2004), „ბორნიშ ულტიმატუმი“ (2007), სოდეთ თიქ ასრულჷ ცენტრალური ოთხობელუ ოაგენტეშ ჸოფილი ალმახანდეშ როლი, ნამუთიქ შვენა მიოდინუ.
ბოლო წანეფს ართუცბას მიარე ფილმის აკათჷ, ნამუეფშე ოშინალი რე: „რცუ მეჩილითაფა“, „ხასიათიშ სინტკიცე“, „წვანე ზონა“, „რეგულირაფაშ ბიურო“ დო შხვა.
პიჯური რინა
1997 წანას მეტ დეიმონქ ურთიართობა დიჭყჷ არტისტ მინი დრაივერწკჷმა. უკული ართიანს დეთხიეს. დრაივერწკჷმა დათხიებაშ უკული დეიმონქ ოპრა უინფრიშ შოუს, გონჯამილი ეთერს გაცხადჷ. უკული ართ-ართი ჭანაფილობას დეიმონქ გეჩინებაფუ უინონა რაიდერი, ნამუწკჷმა გარკვიებული ბორჯით რომანი უღუდჷ. 2001 წანაშე ხვადუდჷ ოდესა უიტმორს, ნამუთ თი ბორჯის ასისტენტო მუშენდჷ ბილი ბობ თორნტონწკჷმა დო ბენ აფლეკწკჷმა. დეიმონქ დო უიტმორქ ართიანს დეთხის 2003 წანას.
სქოლიო
კატეგორია:ამერიკალი არტისტეფი კატეგორია:ამერიკალი სცენარისტეფი კატეგორია:დუნაბადი 1970 კატეგორია:ორქოშ გლობუსიშ გომორძგვილეფი
ბენ აფლეკი
ბენჯამინ გეზა აფლეკ-ბოლდტი (Ben Affleck; დ. 15 მარაშნათუთა, 1972, ბერკლი, კალიფორნია, ააშ) — ამერიკალი არტისტი, რეჟისორი, პროდიუსერი დო სცენარიშ ავტორი. დუდშე თოლ-ჸუჯი მიკიჭოფჷ სრულებური როლეფით ფილმეფს: „უსაქვარეეფი“ (1995), „ემიშ თხოზინს“ (1997), „დოგმა“ (1999). 1997 წანას მეტ დეიმონწკჷმა ართო ჭარუ სცენარი ფილმიშო „ნიჭიერი უილ ჰანტინგი“, ნამუთიქ მოუღჷ თის ოსკარიშ პრემია ნომინაციას საუჯგუშო ორიგინალური სცენარი დო ორქოშ გლობუსი ნომინაციას საუჯგუშო სცენარი. გვიანო ოერეფოშქაშე აღიარება მიპალუ, ილაჸაფუ ჩინებულ ფილმეფს: „არმაგედონი“ (1998), „პერლ ჰარბორი“ (2001), „შხვაშ წკარს“ (2002), „შქურენჯიშ ოფასე“ (2002), „რინტალი“ (2003), „სუპერმენიშ ღურა“ (2006), „დიდი ლაჸაფი“ (2009), „ნოღა“ (2010).
კინოინდუსტრიაშ მეტი ბენ აფლეკი აქტიურო რე ჩართული პოლიტიკას დო ოჩეჟმოქიმინჯალე საქვარუეფს. 2000 წანას მეტ დეიმოწკჷმა ართო დარსხუ ოწარმე კომპანია „LivePlanet“, დო 2012 წანას „Pearl Street Films“.
ბენ აფლეკის ჸუნს უკლაში ჯიმა, კეისი აფლეკი, ნამუთ ხოლო არტისტი რე. 2005 წანაშე გურგინუას რე ჯენიფერ გარნერწკჷმა. ჭკობას სუმი სქუა ჸუნა. უმოს ადრე ურთიართობას რდჷ გვინეთ პელტროუწკჷმა დო ჯენიფერ ლოპესწკჷმა.
რესურსეფი ინტერნეტის
კატეგორია:ამერიკალი არტისტეფი კატეგორია:ამერიკალი რეჟისორეფი კატეგორია:ამერიკალი სცენარისტეფი კატეგორია:ამერიკალი პროდიუსერეფი კატეგორია:დუნაბადი 1972 კატეგორია:შოტლანდიარი ამერიკალეფი
232
კატეგორია:
ალიჩა
ალიჩა (Prunus Vachuschtii) — მიარეწანიანი ხეხილამი ჩანარი ვარდიშობურეფიშ ფანიაშე. უძიგირე, 10-13 მ-შახ სიმაღალაში. სიტიბაშ მოჸოროფე ჯა რე. მუთმოფხვადჷნა რზენეფს დო გაბარს, ზუღაშ დონეშე 500-700 მ სიმაღალაშახ.
ალიჩა იმიარებუ თასით დო ვეგეტატიურო. თასით მიარებაშ ბორჯის ალიჩა გინმიჯიშებუ, ნოჸელათ დოჸორშაფაშ ბორჯის ისქილიდუანს ჯიშურ მუშობურობეფს. გომიარაფაშ სირთულაშ დო მერკე გჷმორინაფაშ გეშა, ალუჩა ეშალაფაშ რზას გერე.
ალიჩაშ გუმნაღელი მოჸვინთელე-მოწვანე რე. შხუ, ეგვიგვილაფირი ხასჷლეფი უღუ, ტყები — თხითხუ დო ბატა. საორდო სუფრაშ ხილი რე. გუმნაღელიშ წვენს დაღარი ბჟეობა ახასიათენს.
ალიჩა მუთმოფხვადჷნა აზერბაიჯანს, სომხეთის. საქორთუოს წკვარამელ ბორჯიშე რე ჩინებული. მოჸუნა ალიჩაშ ჟირი ჯიში — მეჩიბუხე დო იმერული.
ოკურნალე მუშობურობეფი
150px|left|მინიატიურა|ალიჩაშ გუმნაღელი ალიჩა იკათუანს 13% შანქარს, 5% ორგანულ ბჟელფს, 1,5% პექტინს, ბიოლოგიურო აქტიურ ნაკათეფს, ვიტამინეფს B, C, E, P დო PP-ს. ალიჩა ოხვარუ სერიშ სიჸვრეს, გოკირუას, წიმინდანს ზისხირდ, დუთმუკინანს პროტრომბინს. ჯგირი საშუალება რე პროსტატიტიშ ოკურნებელო.
ჩეჭიფეში
ჩეჭიფეში — ქორთული აბორიგენული ჩეჸურძენამი საღვინო ბინეხიშ ჯიში სამარგალოშე.
მაღლარეფიშ სახეთ ჩეჭიფეში ფართას რდჷ გოფაჩილი სამარგალოშ ოფუტეეფს. აბანობური მახორობა თის ჸურძენო ხოლო ჭკომუნდჷ დო ღვინსჷთ დგჷნდჷ. ჩეჭიფეშიშ ღვინი იხასიათებუდჷ ალკოჰოლიშ დასაბაღი მიშაკათინით დო ჰარმონიულარათ, მარა შხვა საგვიანო ჯიშეფიშ წილუაშ ბორჯის მაჭარალაშ ბორჯის ხვარენდეს.
ლიტერატურა
კატეგორია:სამარგალოშ ბინეხიშ ჯიშეფი
233
კატეგორია:
შუ
შუ (ეგვ. „სიჩოლერე“, კჷნე, მუთ ბერძენული - ეოსი, აპოლონი) — ბჟათ გოჩხორიაფილი ოფირჩაშ ღორონთი ეგვიპტურ მითოლოგიას, ოსურღორონთ ნეფთისიშ ჯიმა, ტეფნუტიშ ქომონჯი დო ჯიმა, ბჟაშ ღორონთი რაშ (რეშ) ვარ-და ატუმიშ სქი.
ალექსეი აბრიკოსოვი
ალექსეი ალექსეიშ სქი აბრიკოსოვი (რუს. Алексе́й Алексе́евич Абрико́сов; დ. 25 მანგი, 1928, მოსკოვი, რსფსრ, სსრრ — ღ. 29 მელახი, 2017, პალო-ალტო, კალიფორნია, ააშ) — რუსი დო ამერიკალი ფიზიკოსი-თეორიტიკოსი. დაბალ ტემპერატურას, მატერიეფიშ რჯებეფიშ რკვიებაშ გეშა გინოჩეს ნობელიშ პრემიაშ ფიზიკაშ დარგის, 2003 წანას. აბრიკოსოვიქ პრემია მიპალუ ვიტალი გინზბურგი დო ენტონი ჯეიმს ლეგეტიწკჷმა ართო.
ალექსეი აბრიკოსოვი გურაფულენდჷ მოსკოვიშ სახენწჷფო უნივერსიტეტის, ნამუთ გათუ 1948 წანას. 1948-1965 წანეფს აბრიკოსოვი მუშენდჷ სსრრ-შ მენცარობეფიშ აკადემიაშ ფიზიკაშ ინსტიტუტის, სოდეთ მიპალუ მენცარობაშ დოქტორიშ ხარისხი 1955 წანას. 1991 წანას აბრიკოსოვიქ ამერიკაშა მიდართჷ, სოდეთ ღურაშახ ცხოვრენდჷ. აბრიკოსოვი რდჷ შხვადოშხვა პრემიეფიშ ლაურეატი დო ამერიკაშ მენცარობეფიშ ერუანული აკადემიაშ დო ლონდონიშ ომაფე ჯარალუაშ მაკათური.
რესურსეფი ინტერნეტის
კატეგორია:რუსეფი კატეგორია:ამერიკალეფი კატეგორია:რუსი ფიზიკოსეფი კატეგორია:ნობელიშ პრემიაშ ლაურეატეფი კატეგორია:რუსი ნობელიშ პრემიაშ ლაურეატი კატეგორია:ამერიკალი ნობელიშ პრემიაშ ლაურეატეფი კატეგორია:ნობელიშ პრემიაშ ლაურეატეფი ფიზიკას
თოლური თეორია
თოლური თეორია — მენცარული თეორია, ნამუშ მეჯინათ არძო თელი ორგანიზმი თოლეფიშე აკმოდირთჷ დო თოლეფი წჷმარინუანა ორგანიზმეფიშ სტრუქტურულ-ორგანიზაციულ ართულს. თაშნეშე, თოლეფი რე რეპროდუქციაშ თარი ართულეფი.
235
კატეგორია:
თოლური თეორია
პირველი მენცარი ნამუქჷთ თოლეფი ძირუ დო გიმირკვიუ რდჷ რობერტ ჰუკი. ჰუკიშ რკვიებეფით იჭყაფჷ ციტოლოგიაშ გოვითარაფა.
თოლური თეორიაშ დუმარსხუაფალეფო მერჩქინელი რენა: რუდოლფ ვირხოვი, მათიას იაკობ შლაიდენი დო თეოდორ შვანი.
234
კატეგორია:
მათიას იაკობ შლაიდენი
მათიას იაკობ შლაიდენი (გერმ. Matthias Jakob Schleiden; დ. 5 პირელი, 1804, ჰამბურგი, ოღორონთე რომიშ იმპერია — ღ. 23 მანგი, 1881, მაინიშ ფრანკფურტი, გერმანიაშ იმპერია) — გერმანალი ბოტანიკოსი დო ბიოლოგი, თეოდორ შვანი დო რუდოლფ ვირხოვიწკჷმა ართო თოლური თეორიაშ ართ-ართი დუმარსხუაფალი.
შლაიდენი გურაფულენდჷ ორთაშობურ მენცარობეფს დიო გეტინგენიშ უნივერსიტეტის დო უკულ ბერლინიშ უნივერსიტეტის. თიში ორდოიანი ინტერესეფიშ სფერო რდჷ ჩანარეფიშ ემბრიოლოგია. 1838 წანას გჷმაბჟინუ მენცარული ნახანდი ფოტოგენეზიშ გეშა, სოდეთ შლაიდენი ანტკიცენს ნამდა ჩანარეფი თოლეფიშე აკმოდირთუ.
1863 წანას შლაიდენიქ მუშობა ქიდიჭყჷ დერპტიშ უნივერსიტეტიშ (ასეიან ტარტუშ უნივერსიტეტი) ბოტანიკაშ პროფესორო. ჸათე პერიოდეფიშო თიქ დანტკიცჷ ნამდა ჩანარეფი თოლეფიშე აკმოდირთუ დო ჩანარეფიშ ემბრიონული ორგანიზმეფი ართი თოლიშე იჭყაფჷ.
შლაიდენი რდჷ ევოლუციაშ თეორიაშ ართ-ართი დიდი პროპონენტი.
მათიას იაკობ შლაიდენიქ ღურუ ფრანკფურტის, 1881 წანას.
შლაიდენი რდჷ ლეოპოლდინაშ, ბავარიაშ მენცარობეფიშ აკადემიაშ, პეტერბურგიშ მენცარობეფიშ აკადემიაშ დო შხვა ომენცარე ორგანიზაციეფიშ დო აკადემიეფიშ მაკათური.
236
კატეგორია:
238
კატეგორია:
237
კატეგორია:
ელ-ქუვეითი
ელ-ქუვეითი (مدينة الكويت) — ქუვეითიშ ნანანოღა დო ქიანაშ უდიდაში ნოღა. 2005 წანაშ მუნაჩემეფით, ნოღას ოხორანდჷ 32,500 ადამიერი. ნოღა იდვალუაფუ სპარსეთიშ ჸუჯის. ელ-ქუვეითის იდვალუაფუ პარლამენტიშ დგჷმილი. უმაღალაში სათარობო დგმილეფი. უშხუაში კომპანიეფიშ შტა-ორენეფი დო ბანკეფი. ელ-ქუვეითი რე ქიანაშ პოლიტიკური, კულტურული დო ეკონომიკური ცენტრი.
კატეგორია:ქუვეითი კატეგორია:ქუვეითიშ ნოღეფი კატეგორია:აზიაშ ნანანოღეფი
ილარიონ ქორთუ
ილარიონ ქორთუ - ქორთუ წიმინდანი.
ლიტერატურა
კატეგორია:ქორთუ წიმინდანეფი
დიდი დეპრესია
lang=ka|right|მინი|upright=1.4|[[დოუ ჯონსიშ ორეხერეჭე ინდექსი|დოუ ჯონსის ინდექსი, (1928-1930)]] კაბეტი დეპრესია — მასობური გლობალური ეკონომიკური დოლაფა, ნამუთ იგჷნძორებუდჷ 1929 წანაშე დოხოლაფირო 10 წანაშ გოძვენას. კრიზისიქ გჷმიჭანუ ანდა ბანკიშ აკორცუაფა, რეკორდული უმუშერალა, თეშ, მუჭოთ ედომუშამი ერუანული პროდუქტიშ, ინდუსტრიული წარმებაშ, აქციეფიშ ბაზარს ფასეფიშ დო თაშნეშე პრაქტიკულო ეკონომიკაშ ძინაშ არძა პარამეტრიშ ბიწორი დოლაფა. დოლაფაშ პიკიქ მიოჭირინჷ 1933 წანას, მარა ხვალე მაჟირა მოსოფელიშ ლჷმაშ უკულ იჸუ შილებუამქ თიჯგურა ინდიკატორეფიშ, მუჭოთ რე ინდუსტრიული წარმაფა, ოწარმე აქციეფიშ ფასეფიშ დო გლობალური ერუანული დინოხოლენი პროდუქტიშ 1929 წანაშ დონეშა მოჸონაფა.
ჯოხოდვალა „კაბეტი დეპრესიაქ“ თე მოლინაშო გედვალირქ იჸუ თი ბაძაძეფიშ გეშა, ნამჷ-და თინა რდჷ ინდუსტრიული ქიანეფიშ ისტორიას არძაშე მასშტაბური დოლაფა წარმებას დო პროდუქტიულობას, დო ნამჷ-და თიშ ეფექტი ოგინაფეთ საჭვებო რდჷ ედომუშამ ინდუსტრიულ მოსოფელს დო თიშ ოვაჭარე პარტნიორეფშო გოვითარაფონ ქიანეფს.
ვუდი ალენიშ ფილმოგრაფია
ვუდი ალენიშ ფილმოგრაფია იკათუანს თიშ გეშა გინოღალირი ფილმეფს, ხოლო ფილმეფს, ნამუეფსით ალენი ოკათუდჷ მუჭოთ სცენარისტი ვარდა არტისტი.
* ალენი
დიდი დეპრესია
კაბეტი დეპრესიაშ ბაძაძეფი
ეკონომისტეფი, ისტორიკოსეფი დო პოლიტიკური მენცარობეფი კაბეტი დეპრესიაშ ბაძაძეფიშ ანდა თეორიას წჷმარინუანა. თეშნერო თინა ეკონომიკური ისტორიაშ ართ-ართ არძაშე უმოსო დოგურაფილ მოლინათ სქიდუ ასეშა. ართამი მოარზაფათ კაბეტი დეპრესიაშ ბაძაძი თარო თარობაშით მონეტარული პოლიტიკაშ ჩილათირ მართუალაქ იჸუ.
თარი კაპიტალისტური ეკონომიკაშ თეორიეფი ხვილაფას აკვანთირენა წარმებას, ხვარებას დო კრედიტს შქას ურთიართალას მაკროეკონომიკაშჸურე, დო პიჯულ ინცენტივეფს დო მაჸიდეფონ გჷნოჭყვიდირეფშე მიკროეკონომიკაშჸურე. თე თეორიეფი ოცადჷნა დიჭყან მოლინეფიშ ქრონოლოგია თეშ, ნამჷ-და გოსხუნან მუქ გჷმიჭანუ ინდუსტრიული ოქიანუშ მონეტარული სისტემაშ დო თინეფიშ ოვაჭარე ურთიართალეფიშ ინონთხაფაქ. თინეფშე გინორთელო მარქსისტული ეკონომიკაშ თეორია ხვილაფას აკვანთიერენს ურთიართალაშა წარმებაშ კონტროლს დო სიდინდარაშ კონცენტრაციაშ შქას. მარქსისტეფიშო კაბეტი დეპრესია უგნულუ რე კაპიტალიზმიშო დო თე მოლინა ოთოლსერე ვა რდას ოკო.
ბოლო ბორჯის, ეკონომისტეფიშ უმენტაშობა უხუჯანს მოარზაფას, ნამჷ-და ოფონდე ბაზარიშ აკორცუაფა 1929 წანას ვაჸოფე კაბეტი დეპრესიაშ ბონი ბაძაძი, უმოსო შედეგი რდჷ, ნამუქჷთ კატალიზატორიშ როლი არსულჷ დო მოლინეფიშ დრამატულ გოვითარაფაშახ ქიმიჸონჷნ. თიმბორჯიანი ეკონომიკური მუნაჩემეფიშ სტატისტიკაშ დოგურაფათ სინთიერო გჷნირთჷ დეპრესიაშ უმოს ტომბა ბაძაძეფქ, ნამუსჷთ თაშნეშე მეჸუნდჷ ევროპაშ ეკონომიკური დიკოხონი. ასეშო, არძაშე მეღებული რე პეტრე ტემინიშ თეორია: კაბეტი დეპრესია გჷმოჭანაფილი რდჷ აკოართიანაფილი შტატეფიშ ფედერალური რეზერვიშით წანეფიშ გოძვენას მანჯაფილი კატასტროფულო ჩილათერი მონეტარული პოლიტიკათ, ნამუთ წჷმი აწოჸუნდჷ კაბეტ დეპრესიას. ინფლაციაშ შეკებაშ ღანკით, ფარაშ მეჭირინაფაშ გოხურგუაშ პოლიტიკაქ მეჭვილი აჯამრეაქცია გჷმიჭანუ, თიშენ, ნამჷ-და ეკონომიკაშ ფაქტობური პრობლემა დეფლაცია რდჷ.
ხნუმი
ხნუმი (ეგვ. კნეფი, „აკმაქიმინალი, მიმარსხუაფალი“) — დიდი აკმაქიმინე, დემიურგი, ქენჩიშ სახეამი ღორონთი, ცაშ დო დიხაშ, ჟინიშ ნერჩიშ-ქვერსემიაშ, ნოჸოფიერობაშ, წყარეფიშ დო გვალეფიშ მაზოჯინალი ღორონთი ეგვიპტურ მითოლოგიას, უმაართაში დო უჟინაში, რინუეფიშ მუმათარი, დგიმს დიხაჭაბშე ადამიერიშ აკმაქიმინალი დო ნილოსიშ ამადიდაფალი. საკულტო ცენტრეფი უღუდჷ ლუქსორს, კოკი ელეფანტინს (მუნჭყვიშ კოკის), ნუბიას.
ლიტერატურა
კატეგორია:ეგვიპტური ღორონთეფი
ხონსუ
ხონსუ, ხონსი (ეგვ. „ცა-ცათ“) — ეგვიპტარეფიშ თუთაშ ღორონთი, სუმელაშ მასუმა მაკათური.: მუმა - ამონი, ნანა - მუტი, სქუა ხონსი. თინა რე ნოღა თებეშ კაბეტი სუმელა, გიშაკერზაფილო კაბეტი დუდდოჩანაფაშ მეკონი რდჷ რამზეს III-შ ბორჯის (მა-20 დინასტია).
240
კატეგორია:
კალიმაქე
კალიმაქე (ჯვ.ბერძ. Καλλίμαχος, დ. დოხოლაფირო ჯვ.წ. 310, კირენა, პტოლემეეფიშ ომაფე — ღ. დოხოლაფირო ჯვ.წ. 240, ალექსანდრია, პტოლემეეფიშ ომაფე) — ჯვეში ბერძენი პოეტი დო ბიბლიოთეკარი, ელინიური პერიოდიშ ჯვეში ბერძენული ლიტერატურაშ ართ-ართი უდიდაში წჷმმარინაფალი. რე ავტორი დოხოლაფირო 800 ლიტერატურული ნახანდიშ ლიტერატურაშ შხვადოშხვა ჟანრეფს. კალიმაქეშ ნაჭარეფიშ უმენტაშობაშ ხვალე ფრაგმენტეფქ მაჭირინუ ასეიან ბორჯიშა.
კალიმაქექ დებადჷ კირენას (ასეიან ლიბიაშ ტერიტორია). გურაფულენდჷ ალექსანდრიას. გურაფაშ თებაშ უკული მუშენდჷ ალექსანდრიაშ სკოლას. მალას კალიმაქეს, პტოლემე II-შ პატრონაჟით ალექსანდრიაშ ბიბლიოთეკას ქუდუჭყაფჷ მუშობა. ბიბლიოთეკას მუშობაშ ბორჯის კალიმაქექ აკადგინჷ პინაკეფი, ბერძენული ლიტერატურაშ კატალოგი. კალიმაქეშ თარი ლიტერატურული ნახანდი რე "ბაძაძეფი" (Αἴτια). მენცარეფიშ აზრით ბაძაძეფიშ ჭარუაშ თარიღი ოკო რდას ჯვ.წ. 270-240 წანეფი. თაშნეშე კალიმაქე ავტორი რე შხვადოშხვა ეტიოლოგიური პოემეფიშ, ეპიგრამეფიშ, რელიგიური ჰიმნეფიშ, სატირული იამბეფიშ დო ეპილიონიშ - "ჰეკალე".
რესურსეფი ინტერნეტის
კატეგორია:ჯვეში ბერძენი პოეტეფი
242
კატეგორია:
აპოლონიოს როდოსალი
აპოლონიოს როდოსალი (ჯვ.ბერძ. Ἀπολλώνιος Ῥόδιος, დ. დოხოლაფირო ჯვ.წ. 295, ალექსანდრია ვარდა ნავკრატისი — ღ. დოხოლაფირო ჯვ.წ. 215, როდოსი) — ჯვეში ბერძენი ავტორი, პოეტი დო ალექსანდრიაშ ბიბლიოთეკაშ ბიბლიოთეკარი, შინელი რე ეპიკური პოემათ არგონავტიკა. დუდშე აპოლონიოს როდოსალი ჰომეროსიშ იმიტატორო მიოჩქუდეს დო თის დიდ პოეტო ვათვალუნდეს. თეხანური რკვიებეფით აპოლონიოს როდოსალიშ ლიტერატურული რეპუტაციაქ გედიდჷ დო თინა მუში ბორჯიშ უნიკალურ პოეტო რე მერჩქინელი. აპოლონიოსიშ ნაჭარეფიშ უმენტაშობაშ ფრაგმენტეფი არსებენს. თიში ბრელი ნახანდი დინაფილი რე.
ბრელი რე ჭარილი, ლიტერატურული კონფლიქტიშ გეშა, ნამუთ აპოლონიოს როდოსალის ნოღვე "ბაძაძეფი"-შ ავტორი კალიმაქეწკჷმა, მარა თეში ჭიჭე ნტკიცება ხოლო ვაარსებენს დო თენა სპეკულაცია უმოსო რე.
რესურსეფი ინტერნეტის
კატეგორია:ჯვეში ბერძენი პოეტეფი
244
კატეგორია:
ვარდიშობურეფი
ვარდიშობურეფი (Rosaceae) — ჟირლებერამი ფურცელზოხოიანი ჩანარეფიშ ფანია. ჯალეფი, ბართვეფი დო ოდიარეეფი. უღუ წოროფურცელამი დო რანწკას დვალირი ფურცელეფი, პიორეფით აკოშაყარილი ვარდა ხვალეხე ჟირსქესამი, აქტინომორფიული პირეფი, 5-5 ატარიშ ფურცელი დო გურგინიშ ფურცელი. უმენტაშობას ატარიშ გიმე ხოლო უღუ. ვარდიშობურეფი ბორიაიხვამუ ჭანდეფით, კანკალე — ბორიათ. გუმნაღელი აკოშაყარუაფონი ფურცელამი, წკალამი, კანკარიშობური, თასიშობურო დო შხვა. თასი უმენტაშო უენდოსპერმე რე. აკმაართიანენს 115 გვარიშ 3200-შახ გვარობას.
საქორთუოს ტყას 35 გვარიშ 232 გვარობა ჩანს. ფანია იკათუანს მუსხირენ გიმენფანიას: გრაკალამეფი (Spiraeoideae), უშქურამეფი (Maloideae ანუ Pyroideae, Pomoideae), ვარდამეფი (Rosoideae), ჸომურამეფი (Prunoideae). თინეფშე კანკალე გიშმერთუ ზოხო ფანიათ (Malaceae). ვარდიშობურეფიშ შქას მიარეთ რე ხილი (უშქური, სხული, ბია, ქვიშნა ბული, ბული დო შხვა), კანკარამეფი (ბაღიშ მუჸი, ციმუა, წიწინდარა, მუჸია დო შხვა) დო დეკორატიული (ვარდი, ხინჭკი, გრაკლა, ჩიტიშბია დო შხვა) ჩანარი.
ნიკოლ კიდმანი
ნიკოლ მერი კიდმანი (Nicole Kidman; 20 mangი, 1967, ჰონოლულუ) — ააშ-ს დუნაბადი ავსტრალიარი არტისტი, მაბირე დო მოდელი.
რესურსეფი ინტერნეტის
კატეგორია:ავსტრალიარი ამერიკალეფი კატეგორია:ავსტრალიარი არტისტეფი კატეგორია:ავსტრალიარი მაბირეეფი კატეგორია:დუნაბადი 1978 კატეგორია:ოსკარიშ მაღვენჯი კინოარტისტეფი
245
კატეგორია:
რობერტ დიუვალი
რესურსეფი ინტერნეტის
კატეგორია:ამერიკალი არტისტეფი კატეგორია:დუნაბადი 1931 კატეგორია:ოსკარიშ მაღვენჯი კინოარტისტეფი კატეგორია:ფრანგი ამერიკალეფი
ჟირლებერამეფი
ჟირლებერამეფი (Dicotyledoneae, Dicotyledones ან Magnolitae) — ფორილთასამ ჩანარეფიშ კლასი. ახასიათენს ჟირი ართიანიშ აწმარენლებერამი ხუჭუჭი, რგოლურო დვალირი ანგნოჭკამი კილეფი, ედომუშამი ვარდა ზოხოიანი ფურცელიშ ფირფიტელა ბადეშობური ჯერღვეფით, 5- ვარდა 4-მაკათურამი პირი, მარქვაშ (ქსილემა) დო ლეფონს (ფლოემა) შქას ინოხუნაფილი წჷმმაქიმინალი ნორშვი — კამბიუმი, ნამუთ გჷთმოთანჯჷნს ღერიშ ძინას სისქაშა. ჟირლებერამ პიორამ ჩანარეფს შქას არძაშე ანდამუდანამი კლასი რე, აკმაართიანენს 175 000 გვარობას (350—360 ფანია).
საქორთუოს გოფაჩილი რე 108 ფანიაშ 726 გვარიშ 3000-შახ გვარობა. ჟირლებერამეფიშ ვეგეტატიური დო რეპროდუქციული ორგანოეფიშ ანდაგვარობა ართულენს მოჯგირული რსხუეფიშ დოდგინას თე კლასიშ რანწკეფს დო ფანიეფს შქას. ჟირლებერამეფიშ წიმოხიანეფი, თინეფიშ წჷმოულობაშ ბორჯი დო აბანი დიო ხოლო ვარე ოხვილურო დოგურაფილი. კლასის შხირას რთჷნა ჟირ ვარდა სუმ გიმენკლასო. ბოლო ხანს უმოსო ორთაშობურო მიოჩქჷნა თემ კლასიშ დორთუალა 6 გიმენკლასო. ჟირლებერამეფიშ კლასის აკმიართიანებუ წიფურიშობურეფი, თხირიშობურეფი, ბაიაშობურეფი, მაგდონიაშობურეფი, ვარდიშობურეფი, ჭყვერტელიაშობურეფი დო ანდა შხვა ფანია, ნამუეფშე უმენტაშობა ორხველჷ კულტურულ ჩანარეფს, ადამიერიშ დო ორინჯიშ ოჭკომალს, ოკურნალე, ტექნიკური, ეთერზეთამი, მართიმილე, ოღაფალი დო დეკორატიული ჩანარეფი.
ლიტერატურა
*
246
კატეგორია:
მორდია (ფილმი)
„მორდია“ (The Godfather) — 1972 წანაშ ფრენსის ფორდ კოპოლაშ ოსკარიშ მაღვენჯი ფილმი, ნამუთ გინოღალირი რე 1969 წანაშ ათე ჯოხოდვალაშ, მარიო პიუზოშ წინგიშ მეჯინათ. ფილმის თარი როლეფს არსულენს მარლონ ბრანდო დო ალ პაჩინო. მოთხობილი რე კორლეონეშ კრიმინალური ფანიაშე. „მორდია“ მიჩქუ ართ-ართ არძაშე ფარსაკი დო გოლუამი ფილმო მოსოფელი კინოს. ამერიკული კინოშ ინსტიტუტიშე მერჩქინელი მაჟირა საუჯგუშო ფილმო ამერიკულ კინოს ; ხოლო მაჟირა აკანი უკინებუ კინოფილმეფიშ ინტერნეტ-მუნაჩამეფიშ ბაზაშ (IMDb) ვერსიათ.
გიშულაშ უკული, ფილმი 1975 წანაშა ისქილიდუანდჷ არძა ბორჯიშ არძაშე მიშნაველამი ფილმიშ სტატუსის, სოიშახ თიში რეკორდი ფილმიქ „კირტეეფიქ“ ვადახუ. „მორდიაქ“ მიგჷ სუმი ოსკარი, — საუჯგუშო სურათიშ, საუჯგუშო არტისტი კოჩიშო (ბრანდო) დო საუჯგუშო ადაპტირებული სცენარიშ კატეგორიეფს, დო უღჷ შხვა კატეგორიას ოსკარიშ ნომინაცია მიღჷ. ფილმის მაჸუნუ ჟირი გოგინძორაფაქ: „მორდია II“ (1974) დო „მორდია III“ (1990).
სიუჟეტი
მოქიმინჯალა 1945-55 წანეფს მეურს. დონ ვიტო კორლეონე ნიუ-იორკიშ სიცილიურ მაფიას ხემანჯღვერენს. თინა ოთხინს ცირასქუას. ათე ბორჯის მაჟირა მოსოფელიშ ლჷმაშე ირთუ თიში ბოში მაიკლი. მაიკლი ლჷმაშ გერგეზი დო ფანიაშ ფეკალა რე, მარა თის ვაკო მაფიაშ საქვარეფს ჩარიება. დონ კორლეონე, ნამუთ ტრადიციეფიშ ართგური რენ, მუში ტერიტორიას ნარკოტიკეფიშ გოფაჩუაშ აწმარენჯი რე, მუთ ხეს ვარზენს მაფიაშ შხვა კლანეფიშ გაამა-კათას. ათე უმურაგადუობაშ ოსხირს წუმოჭყაფილი ნტერობა ბორჯიშ გოძვენას უმოსო დო უმოსო იდჷრფებუ. აწმარენჯეფი დონ კორლეონეშა გენთხაფას ონწყუნა. კორლეონე გინასქიდუ, მარა დანძალებური რე კუნტახანურო საქვარეფს დეთხიასჷნ. ფანიაშ გინოსქილადა კითხირიშ შანიშ გიმე გედირთუ. მაიკლი მუშ დუდშა ეჭოფუნს ფანიაშ მართუას დო საქვარეფიშ მაჯღვერუა, თინა ათეშო ჸვილუასით ღოლამას. მაიკლი ჸვილუაშ გეშა იტალიას დიტყობუ დო თექ დეგურგინებუ. იტალიას მაიკლიშ გენთხაფას თიში ალმასქუა ეკიბირებუ. მაიკლი ირთუ იტალიას დო საბოლათ მიშაბუნუ მაფიაშ საქვარუეფს.
ჯილდოეფი
ოსკარი
BAFTA
სქოლიო
კატეგორია:ამერიკული ფილმეფი კატეგორია:ინგლისურნინამი ფილმეფი კატეგორია:მორდია კატეგორია:1972 წანაშ ფილმეფი კატეგორია:ფრენსის ფორდ კოპოლაშ ფილმეფი კატეგორია:ააშ-შ ფილმეფიშ ერუანული რეესტრიშ ფილმეფი კატეგორია:ფილმეფი მაფიაშენ
247
კატეგორია:
მაფდეტი
მინი|მაფდეტიშ დუდი დანჯირუშ დუდს, ნამუსჷთ გეძუ [[ სენეჯემიშ მუმია. რიტუალს არსულენს ანუბისი.]] ორდოშიან ეგვიპტურ მითოლოგიას ოსურღორონთი მაფდეტი იკოროცხუდჷ გვერიშ დო მორიალეშ შხამეფშე მათხილარო, დო გჷმიხანტუდჷ მანგუსტიშ, ცივეტიშ ვადა გეპარდიშ სახეთ. თეჯგურა გიშაკერძაფილობაშ გეშა დეინალუ ტიტული "გვერეფიშ მაჸვილარი", დო მიშინუაფუ "პირამიდაშ ტექსტეფს", მუჭოთ გვერიშ შხამაშე რაშ მათხილარი. ეგვიპტურ პანტეონს თინა მუკმორჩქინდუ I დინასტიაშ ბორჯის. თიში ჯოხო შანენს — ბიწორას მარულარი. მაფდეტი გჷმოხანტუნს სამართალიანობას ვარდა თიწკჷმა რე მერსხილი. თინა თხილანს ომაფე საფულეფს დო შხვა წიმინდე აბანს, თაშნეშე თხილანდჷ შხამიანი ჭანდეფიშ ჩამინშე. თაშნეშე თინა ფარაონიშ მათხილარი ხოლო რდჷ.
ბიშკეკი
ბიშკეკი (Бишкек) — ყირგიზეთიშ ნანანოღა დო ქიანაშ უშხუაში ნოღა. გიშაკერძაფილი ადმინისტრაციული ართულიშ სტატუსი უღუ დო წჷმარინუანს რესპუბლიკური დოჸუნალაშ ნოღას.
ნოღა იდვალუაფუ ქიანაშ ოორუე ნორთის — ჩეიშ ლეხერს, ტიან-შანიშ წიმი გვალონა. ყაზახეთიშ ხურგაშე 25 კილომეტრის.
რესურსეფი ინტერნეტის
კატეგორია:ყირგიზეთიშ ნოღეფი კატეგორია:აზიაშ ნანანოღეფი
ლევ ლანდაუ
ლევ დავითიშ სქი ლანდაუ (რუს. Лев Дави́дович Ланда́у; დ. 22 ღურთუთა [ჯვ. სტ. 9 ღურთუთა], 1908, ბაქო, რუსეთიშ იმპერია — ღ. 1 პირელი, 1968, მოსკოვი, სსრრ) — რუსი ფიზიკოსი-თეორიტიკოსი.
ლანდაუქ მიოგორუ პისქვინიშ მატრიცაშ მეთოდის, აკადგინჷ დო მიშეღჷ დიამაგნეტიზმიშ კვანტურ-მექანიკური თეორია, თაშნეშე სუპერქვანთობაშ (ინგლ. Superfluidity) თეორია, მაჟირა რანწკიშ ფაზური გინულაშ თეორია, სუპერლინაფაშ (ინგლ. Superconductivity) გინზბურგი-ლანდაუშ თეორია, ფერმიშ ქვანთეფიშ თეორია, თაშნეშე, პლაზმური ფიზიკას ენწყუ ლანდაუშ დემპინგი, კვანტური ელექტროდინამიკას - ლანდაუშ პოლუსი, წჷმარინუ ნეიტრინოეფიშ ჟირ-კომპონენტური თეორია დო S მატრიცაშ სინგულარობაშ განტოლებეფი. სუპერქვანთობაშ მათემატიკური თეორიაშ (ნამუთ ეთმოჭარუნს ქვანთი ჰელიუმი II-შ რჯებეფს 2.17 K-შე დაბალ ტემპერატურას) გოვითარაფაშ გეშა, ლანდაუქ 1962 წანას მიპალუ ნობელიშ პრემია ფიზიკაშ დარგის.
ლანდაუ 1929-1931 წანეფს შარალენდჷ ევროპას. რდჷ გეტინგენს, ლაიფციგის, კოპენჰაგენს, კემბრიჯის, ციურიხის. ჸათე პერიოდის გეჩინებაფუ გიშარჩქინელი ევროპალი მენცარეფი: ნილს ბორი, პოლ დირაკი დო ვოლფგანგ პაული.
სსრრ-შა დორთინაშ უკული, მუშენდჷ შხვადოშხვა ომენცარე ინსტიტუტეფს. დიო ხარკოვს იმუშუ დო უკულ გინილჷ მოსკოვშა, რდჷ მოსკოვიშ სახენწჷფო უნივერსიტეტიშ პროფესორი.
რესურსეფი ინტერნეტის
კატეგორია:რუსეფი კატეგორია:რუსი ფიზიკოსეფი კატეგორია:ნობელიშ პრემიაშ ლაურეატეფი კატეგორია:რუსი ნობელიშ პრემიაშ ლაურეატეფი კატეგორია:ნობელიშ პრემიაშ ლაურეატეფი ფიზიკას
249
კატეგორია:
ტროპიკული ტყა
მინი|ბოტანიკური ბაღი იავას, [[ინდონეზია]] მინი|[[ამაზონიშ წყარპიჯეფს გოპატჷნაფილი ჭვემაშ ტყალეფი]] ტროპიკული ტყა — ტყა, ნამუთ გოფაჩილი რე ეკვატორულ, სუბეკვატორულ დო ტროპიკულ ორტყაფუეფს ოო. გ. 25° დო ობჟ. გ. 25°-ს შქას. ჩანარეფიშ გვარობეფით ძალამი დიდარი იროწვანე ლამე ტროპიკული ტყალეფი (ჭვემაშ ტყალეფი) ივითარებუ წანაშ გოძვენას ნოლექეფიშ (2000-7000 მმ) დო ტემპერატურაშ (23 °C-32 °C) წოროზჷმიერი გინორთუალაშ პიჯალეფს; თაქ ფართოთ რე გოფაჩილი ლიანეფი დო ეპიფიტეფი.
გვერდო იროწვანე ტროპიკული ტყალეფი, ნამუეფსჷთ შხირას უცბას რე გჷმოხანტილი ფურცელცჷმა დო გოფურცელუა, გოფაჩილი რე ვესტინდოეთს, ცენტრალურ ამერიკას (კ. ტრინიდადი, კოსტა-რიკა), ბჟადალი აფრიკას დო ობჟათე-ბჟაეიოლ აზიას (ინდოეთი, მიანმარი).
აზიაშ ტროპიკეფს თეჯგურა ტყალეფს მუსონური ჯოხო. თინეფშო დჷმახასიათაფალი რე ფურცელმაცჷმე ჯაჩანარეფი: ქეჩეჩგუმნაღელამი ქსილია (Xylia xylocarpa), ტარკალეპიოლამი ტეტრამელესი (Tetrameles nudiflora), შორეაშ ჯა (Shorea robusta). სინთიერი ფურცელმაცჷმე ტყა ივითარებუ ინდოჩინეთიშ ტროპიკეფს, თექ, სოდე არგამათ რე გჷმოხანტილი სქირე სეზონი. თაქ მუთმოფხვადჷნა ხოშქოშამი დიპტეროკარპუსი (Dipterocarpus tuberculatus), სიამიშ პენტაკმე (Pentacme siamensis) დო შხვა. კინ თაქ, უმოს დაღარ დიხეფს, შილებე აბხვადათ ფიჭონასჷთ, ნამუეფით აკმოდირთუ ფიჭვიშ სპეციფიკური გვარობეფშე: კარიბული ფიჭვი (Pinus caribaea), ტროპიკული ფიჭვი (Pinus tropicalis) დო შხვა. გვალაშ ტროპიკული ტყალეფი ივითარებუ ოხოლაფირო ზუღაშ დონეშე 800 მ სიმაღალას. რჩქვანელობურ, იროწვანე რე, დაჷმახასიათაფალი რე ჯაშობური გვიმარეფი, მუთმოფხვადჷნა წვიწვამეფით (აგითისიშ, დაკრიდიუმიშ დო შხვა გვარეფიშ კანკალე გვარობა). დიდ სიმაღალას (ზუღაშ დონე 2000 მ) მუთმოფხვადჷნა დაფიშობურეფიშ, წიფურიშობურეფიშ დო მანანაშობურეფიშ ფანიეფიშ წჷმმარინაფალეფი, გოფაჩილი რე ეპიფიტური ბუჟუჟეფი.
ლიტერატურა
კატეგორია:ტყალეფი
250
კატეგორია:
ანა მენა
ანა მენა (დ. 25 ფურთუთა, 1997, ესთეფონა, ესპანეთი) — ესპანარი მობირე.
ბრიტნი სპირსიშ დისკოგრაფია
კატეგორია:უკრაინალი მობირეეფი
ლოგანი (ფილმი)
„ლოგანი“ (Logan) — 2017 წანაშ ამერიკული სუპერგერგეზული ფილმი, ნამუშ გჷშმაშქუმალარეფი რენა Marvel Entertainment, TSG Entertainment, დო The Donners' Company, დისტრიბუტორი – 20th Century Fox. თინა რე რანწკით მავითა იქს-ადამიერეფიშ გეშა ფილმეფიშ სერიას, ხოლო, მუჭოთ მასუმა კვინორიშ გეშა ფილმეფს შქას. ფილმი, ნამუთ ათოტურაფილი რე მარკ მილარიშ დო სტივ მანნივენიშ „რჩინუ ლოგანით“, ოძირანს უმოსო ხანშამიშულირი კვინორიშ შარობუას კლონ ცირასქუა ლორა კინწკჷმა დო თინეფიშ ლჷმას უბადო ზენდერ რაისწკჷმა დო დონალდ პირსიწკჷმა.
ფილმიშ რეჟისორი რე ჯეიმზ მენგოლდი. თინა სკოტ ფრენკწკჷმა დო მაიკლ გრინწკჷმა ართო სცენარიშ ალმაჭარალი რე, ნამუთ ადაპტირებული რე მენგოლდიშ აკომუშებული ისტორიაწკჷმა. ჰიუ ჯეკმენი ეკონიათ არსულენს კვინორიშ (ნამუსით თინა თეიშა 17 წანაშ ასახიერენდჷ) როლს, პატრიკ სტიუარტი ჩარლზ ქსავიეშ როლს რე. შხვა როლეფს არსულენა ბოიდ ჰოლბრუკი, სტივენ მერჩანტი, რიჩარდ ე. გრანტი, დაფნი კინი (ოდებიუტე გჷმორჩქინა კინოეკრანს), ერიკ ლა სალი, ელიზა ნილი დო ელიზაბეთ როდრიგესი. გინოღალეფი უმოსო რდჷ ლუიზიანას 2016 წანაშ 2 მესიშე დო ითუ 19 მარაშინათუთას ნიუ-მექსიკოს. ფილმის უმოსო გინიღანდეს ლუიზიანას, ნიუ-მექსიკოს დო მისისიპის.
სქოლიო
კატეგორია:2017 წანაშ ფილმეფი კატეგორია:ამერიკული ფილმეფი კატეგორია:20th Century Fox-იშ ფილმეფი კატეგორია:უტოპიური ფილმეფი კატეგორია:IMAX-იშ ფილმეფი
251
კატეგორია:
252
კატეგორია:
მენჰიტი
thumb|left|140px|ოსურღორონთი მენჰიტი გერე ხნუმიშ კვარჩხანშე. ბარელიეფი გალენ კიდალას ოხიდას, ესნეს.
მენჰეტი — დუდმაართაშე ურცხოარი ლჷმაშ ოსურღორონთი რდჷ ეგვიპტურ მითოლოგიას. თიშ ჯოხო აკმოდირთუ ოლჷმარი სტატუსშე, ნამუთ შილებე ოსურღორონთის ჸვილუეფს მეურსხუანდასჷნ.
რესურსეფი ინტერნეტის
კატეგორია:ეგვიპტური ღორონთეფი კატეგორია:ნუბიური ღორონთეფი
253
კატეგორია:
254
კატეგორია:
ჟან-პოლ ბელმონდო
ჟან-პოლ ბელმონდო (Jean-Paul Belmondo ​[ʒɑ̃.pɔl.bɛl.mɔ̃'do]; დ. 9 პირელი, 1933, ნეი-სიურ-სენი, ო-დე-სენა, ილ-დე-ფრანსი, საფრანგეთი — ღ. 6 ეკენია, 2021, საფრანგეთი) — ფრანგი არტისტი. გიშაკერზაფილი პოპულარალა მიპალჷ ფილმით „პროფესიონალი“. 1989 წანას იჸუ საფრანგეთიშ კინოაკადემიაშ უმაღალაში ჯილდოშ — სეზარიშ გომორძგვილქ, კოჩიშ თარი როლიშ რსულებაშო ფილმის „ჭარათ გატეტეჩებური“.
რესურსეფი ინტერნეტის
კატეგორია:ფრანგი არტისტეფი კატეგორია:დუნაბადი 1933 კატეგორია:სეზარიშ მაღვენჯი კინოარტისტეფი
255
კატეგორია:
256
კატეგორია:
257
კატეგორია:
კულტურული ჩანარეფი
right|thumb|300x300px|[[ჸურზენი|ჸურზენს ჭკომჷნა ლადირო,თაშნეშე აკეთენა წვენს, ღვინს, ქაშმერს]]
კულტურული ჩანარეფი (აგროკულტურეფი) — ჩანარეფი, ნამუეფით ადამიერეფს მოჸუნა (დჷთმიჭყანუანა) ოჭკომალი პროდუქტეფიშ მიოღებელო, ოჩამურშო ოფუტე-მეურნობას, წამალშო, ოწარმუე დო შხვანერი რესურსეფშო დო შხვა ღანკეფშო.
კულტურული ჩანარეფი მიღებუაფუ ტყარი ჩანარეფშე ჰიბრიდიზაციაშ, სელექციაშ ვარდა გენური ინჟინერიაშ რზათ.
რესურსეფი ინტერნეტის
კატეგორია:ოფუტეშ მეურნობაშ ისტორია კატეგორია:მეჩანარობა
მონტუ
მონტუ (mnṯw) — ნოღა არმანტიშ ჯვეში ღორონთი, ნამუშ გოხოლუას იდვალუაფუდჷ ეგვიპტეშ თიმბორჯიანი ნანაოღა თებე, ნამუეფით მუშჸურე პატისცენდეს მონტუს, თაურეშე რე თიში ტრადიციული ეპითეტი — „თებეშ მაზოჯინალი“. თებეს პანთეონს ახალი ომაფეშ პერიოდის, მონტუ მიშმეშჷ სუმელაშ აკოდგინალუაშა: ამონი-მუტი-მონტუ დო იკოროცხუდჷ ამონიშ დო მუტიშ სქუათ. მონტუშ ჩილი — ტენენეტი.
კატეგორია:ეგვიპტური ღორონთეფი
258
კატეგორია:
260
კატეგორია:
სტანისლავ ულამი
სტანისლავ მარტინ ულამი (პოლ. Stanisław Marcin Ulam; დ. 13 პირელი, 1909, ლემბერგი, ავსტრია-უნგრეთიშ იმპერია (ასეიან ლვივი, უკრაინა) — ღ. 13 მესი, 1984, სანტა-ფე, ნიუ-მექსიკო, ააშ) — პოლონარი-ამერიკალი მათემატიკოსი დო ფიზიკოსი. რდჷ მანჰეტენიშ პროექტიშ მაკათური, დარსხუ თერმობირთვული ანჯარეფიშ ტელერი-ულამიშ ტექნიკური კონცეფცია, თაშნეშე თოლური ავტომატიშ კონცეფცია დო გიმიგონჷ კომპიუტერული ალგორითმიშ მონტე-კარლოშ მეთოდი. გჷმორინაფონი მათემატიკაშ დარგის ულამიქ დანტკიცჷ შხვადოშხვა თეორემა.
სტანისლავ ულამიქ დებადჷ პოლონარი ურიეფიშ ფანიას. გურაფულენდჷ ლვოვიშ პოლიტექნიკურ ინსტიტუტის, სოდეთ 1933 წანას თხილუ ოდოქტორე დისერტაცია გიშარჩქინელი პოლონარი მათემატიკოსეფიშ: კაზიმირ კურატოვსკიშ დო ვოლოდიმირ სტოჟეკიშ ხემანჯღვერობათ. 1935 წანას ულამიქ გეჩინებაფუ ჯონ ფონ ნოიმანი, ნამუთ პერსპექტიული რკვიებეფიშ ინსტიტუტის მუშენდჷ. 1939 წანას ულამიქ ამერიკაშა მიდართჷ, სოდეთ მუშობა ქიდიჭყჷ ვისკონსინიშ უნივერსიტეტის (მადისონი), ასისტენტ-პროფესორო. 1941 წანას ულამიქ მიპალუ ააშ-იშ მენოღალობა.
1943 წანას ჰანს ბეთეშ ინიციატივათ ულამიქ ქაკათჷ მანჰეტენიშ პროექტის, ლოს-ალამოსიშ ერუანული ლაბორატორიას. ჸათაქ ულამიშ მენცარული ინტერესეფიშ სფერო ჰიდროდინამიკური კალკულაციეფი რდჷ. მანჰეტენიშ პროექტიშ მუშობაშ ბორჯის ულამი ედვარდ ტელერიშ ბუნას ორხველუდჷ. მაჟირა მოსოფელიშ ლჷმაშ თებაშ უკულ, ულამიქ მენცარული კარიერა გაგინძორჷ ობჟათე კალიფორნიაშ უნივერსიტეტის. 1946 წანას ულამიქ კინ ლოს-ალამოსიშა დირთჷ, სოდეთ თერმობირთვული ანჯარეფიშ გოვითარაფაშ პროექტის მონაწილენდჷ.
სტანისლავ ულამიქ ღურუ 1984 წანაშ 13 მესის, 75 წანერქ.
ულამი რდჷ ჯონ ფონ ნოიმანიშ პრემიაშ ლაურეატი დო ააშ-იშ მენცარობეფიშ ერუანული აკადემიაშ მაკათური.
რესურსეფი ინტერნეტის
კატეგორია:პოლონარეფი კატეგორია:ამერიკალეფი კატეგორია:ამერიკალი მათემატიკოსეფი კატეგორია:ამერიკალი ფიზიკოსეფი
მარსელო ბროზოვიჩი
მარსელო ბროზოვიჩი (დ. 31 მესი, 1992) — ხორვატი მობურთე. იტალიაშ ოკუჩხბურთე კლუბ „ინტერ მილანიშ” დო ხორვატიაშ ერუანული ოკუჩხბურთე ნაკორობაშ ოშქაშემათხილე.
261
კატეგორია:
ხვიმა
მინი|მარცხნივ|250პქ|ბჟაეიოლური ხვიმაშ (Diospyros Kaki) ნთელი დო გოჭკირილი გუმნაღელი. ხვიმა (თაშნეშე ხომა, ხუმა) (Diōspyros) — ჩანარეფიშ გვარი აბანოზიშობურეფიშ ფანიაშე. სუბტროპიკული დო ტროპიკული ჯალეფი დო ბართვეფი რე. ჩინებული რე 200-შახ გვარობაა; ჸოფილ სსრრ-შ ტერიტორიას — 3: იაპონური, კავკაციური დო ვირგინიული ხვიმა. თინეფშე ორთაშობურო ორდუ ხვალე რჩქვანელობური, ანუ კავკაციური ხომა (Diospyros lotus); მაღალი ჯა რე. თიში გუმნაღელი დუდშე მოჸვინთალე-მოჭითე დო წკვატე რე. მონდას მოუჩე-რუმე და ლენი ფერი გინოჸუნს, სოწკვატე ვაუღუ. ჩქინწკჷმა უმოსო ბჟადალ საქორთუოშ ტყალეფს ჩანს. გჷმირინუანა საჯინჯოთ. ვირგინიული ხვიმაშ (Diospyros virginiana) ოდაბადე ოორუე ამერიკაშ ცენტრალური ნორთი რე. იაპონური, ანუ ბჟაეიოლური ხვიმაშ (Diospyros kaki) ოდაბადე რე ჩინეთი, გოფაჩილი რე იაპონიასით. საქორთუოშა იაპონური ხვიმა დოხოლაფირო 100 წანაშ კინოხ მიშეღეს დო გოფაჩეს ბჟადალ საქორთუოს, კახეთიშ დო ქართლიშ კანკალე რაიონს. ხვიმაშ გუმნაღელი იკათუანს 25% შანქარს (ჩილა 60%-შახ), ვიტამინეფბს. იაპონური ხვიმაშ ჯიშეფი დორთილი რე 3 ბუნათდ: ჭაფურია, გვერდო ჭაფურია დო წკვატე.
ლიტერატურა
კატეგორია:აბანოზიშობურეფი
დანიაშ ერუანული ოკუჩხბურთე ნაკორობა
დანიაშ ერუანული ოკუჩხბურთე ნაკორობა (Danmarks fodboldlandshold) — წჷმარინუანს დანიას საირქიანო ოკუჩხბურთე მატჩეფს. ნაკორობაშ საუჯგუშო მინაჭირინეფუ რე 1992 წანაშ ევროპაშ ჩემპიონატის გომორძგუალა. მადუდე ორგანიზაცია — დანიაშ კუჩხბურთიშ რსხუ.
მიმალი აკოდგინალუა
დანიაშ ერუანული ოკუჩხბურთე ნაკორობაშ გეჸვენჯი 23 მობურთე ოკათუ მოსოფელიშ ოკუჩბურთე ჩემპიონატი 2018-ს.
სქოლიო
კატეგორია:ევროპაშ ოკუჩხბურთე ჩემპიონატიშ გომორძგვილი ნაკორობეფი კატეგორია:ევროპაშ ერუანული ოკუჩხბურთე ნაკორობეფი
რობინ ჰუდი (2010 წანაშ ფილმი)
რობინ ჰუდი (Robin Hood) — რიდლი სკოტიშ 2010 წანაშ ეპიკური ოდუდსგინალე ფილმი. კათაშ მუნაგონა გერგეზიშ, რობინ ჰუდიშ გეშა ტრადიციული ნარატივეფშე გინორთით, ფილმი გჷნმოჩანს რობინ ჰუდიშ ამბეს თიშ გააბრაგებაშა.
რესურსეფი ინტერნეტის
კატეგორია:2010 წანაშ ფილმეფი კატეგორია:ინგლისურნინამი ფილმეფი კატეგორია:ფრანგულნინამი ფილმეფი კატეგორია:ამერიკული ფილმეფი კატეგორია:ფილმეფი რობინ ჰუდიშ გეშა კატეგორია:ბრიტანული ფილმეფი კატეგორია:რიდლი სკოტიშ ფილმეფი
ჟვერი ჩანარეფი
thumb|[[ინჩხილი — ართ-ართი ჩინებული ჟვერი]] thumb|[[ბურცხალე]] ჟვერი ჩანარეფი — ჩანარეფი, ნამუეფიშ ორგებუეფს ჸოფა უკორნებუ რე. ჟვერი ჩანარეფიშ მუსხირენი ვითოში გვარობა რსებენს დო ედომუშამ მოსოფელს რე გოფაჩილი. საქორთუოს დოხოლაფირო 1000 გვარობაშ ჟვერი ჩანარი ჩანს. ჟვერი ჩანარეფი ჯგირო მეთმიანწყუ აბანური პიჯალეფს, ბიწორას ივითარებჷნა დო იფაჩუნა, დიდ გავალს მეთმიორინუანა ოფუტეშ მეურნობას — მუთმოჩალჷნა, მიშმაკათჷნა კულტურულ ჩანარეფს, დიხაშე დიდი მუდანობათ ღებულენა სილამეს დო ოჩამურ ნიფთიარობას, ხეს უნწყუნა მანებელეფიშ დო ლახარეფიშ გოფაჩუას, თინეფშე კანკალე ჯინჯეფშე გიშმართჷნა მანე ნიფთიარობეფს.
კარკატია ჟვერი (ბადადია, ყვანაშ ჭლექი დო შხვა) ნათასაშ მიშარჩაფას იჭანუანს, ნამუთ ართულენს მანქანათ მუნაწიშ ეჭოფუას; კანკალეშ (სამანგ. ჰელიოტროპი) თასი ადამიერშო დო ოფუტე-ომეურნე ჩხოლარეფშო (ორინჯეფშო) მაჟღამალი რე, ოცალარ-ოდიარუეფს ლაბანამი ჟვერი ჩანარეფით იჟღამებუ ორინჯი დო შხვა. არსებენს ჟვერი ჩანარეფიშ 3 ბიოლოგიური ტიპი: თასამი კუნტახანიში, ვეგეტაციური კუნტახანიში დო მიარეწანიანი.
თასამი კუნტახანიში იმიარებუ, იფაჩუ დო იახალებუ თასით დო გუმნაღელით, ართშა მუკმუღჷნა დო ღურჷნა, თინეფს შქას რენა ართ- დო ჟირწანიანეფი. თინეფშე მუდგაინით ინშხვავებჷნა პარაზიტი ჟვერეფი, ნამუეფით პარაზიტენა მენძელი ჩანარიშ ღერს (გიმიშღვერე), ჯინჯეფს (ჩორჩხოია) დო გვერდო პარაზიტეფი (ბოგვერი დო შხვა).
ვეგეტაციური კუნტახანიში ჟვერი თასიშ მოხ, ვეგეტაციურო იმიარებუ, სამანგ., კვირკვით, ბოქვით დო შხვა.
ორენიშ დო სპეციალიზაციაშ მეჯინათ, ჟვერი ჩანარეფი რენა რუდერალური (იმიარებჷნა ნახვერიშ გინარღვაფალ აბანს, ოხორინეშ ვარდა ოწვირეშ გოხოლუას, რზაშ მანგას დო შხვა). სეგეტალური (ჟვერეფი ნახონას, დოლოს, ბინეხის, ხეხილიშ ბაღის, პარკეფს დო შხვადო). ორთაშობური ორგებუეფიშ ჟვერი ჩანარეფი დო სპეციალური ფართობეფიშ ჟვერი ჩანარეფი ზოხოთ გიშმერთუ ოკარანტინე ჟვერეფი, ნამუეფიშ გოფაჩუაშენ კონწარი კონტროლი რე მიშაღალირი (აკონტროლენს ოკონტროლე ნინალა). ჟვერი ჩანარეფიშ სააწმარენჯოთ გჷმირინუანა თაშნეშე აგროტექნიკურ, ქიმიურ, ბიოლოგიურ დო კომპლექსურ ოქიმინალეფს.
ლიტერატურა
კატეგორია:მებაღობა კატეგორია:ჩანარეფიშ თხილუა კატეგორია:ჩანარეფიშ ეკოლოგია
შრი-ჯაიავარდენეპურა-კოტე
შრი-ჯაიავარდენეპურა-კოტე (ტამილ. ஸ்ரீ ஜயவர்த்தனபுரம் கோட்டே), თაშნეშე რჩქინელი, მუჭოთ კოტე, შრი-ლანკაშ ადმინისტრაციული ნანანოღა რე. იდვალუაფუ კომერციული ნანანოღა კოლომბოშ ბჟაეიოლ გოხოლუას დო შხირას უჯოხონა "ახალი ნანანოღაშ" ტერიტორია. შრი-ლანკაშ პარლამენტი თაქ იდვალუაფუ, ახალი დგჷმილიშ 1982 წანაშ 29 პირელს ფორმალური ინაუგურაციაშ უკული.
რესურსეფი ინტერნეტის
კატეგორია:შრი-ლანკაშ ნოღეფი კატეგორია:აზიაშ ნანანოღეფი
262
კატეგორია:
რუანდაშ გენოციდი
thumb|გენოციდიშ ნაკიბირეფი, გინოღალირი ნ. მურამბაშ სკოლას რუანდაშ გენოციდი — მასობური ჸვილუა-ჟილიტუა რუანდას (რესპუბლიკა ცენტრალურ აფრიკას, გერმანიაშ ჸოფირი კოლონია), ნამუშ ბორჯისჷთ 100 დღაშ გოძვენას, 1994 წანაშ 6 პირელშე თიმ წანაშ კვირკვეშ შხვა რიცხუეფშახ, დოხოლაფირო 800 000-შე 1 071 000-შახ ადამიერქ იჸუ გოჭყვიდილქ ჰუტუშ ტომიშ ექსტერმისტული ბუჯგუეფიშით. გენოციდიშ ნაკიბირეფი თარი ტუტსიშ ეთნიკური ბუნაშ წჷმმარინაფალეფი დო ზჷმიერო მორინელი ჰუტუშ ტომალეფი რდეს.
ისტორიაშა რუანდაშ გენოციდიქ გენშართ ვა ხვალე მუჭოთ თეჯგურა კუნტა პერიოდის ჸვილირი ადამიერეფიშ რიცხუთ, თაშნეშე გოეროშ დო ბჟადალიშ ქიანეფიშ ვა ადეკვატურო დოგვიანაფილი გამაშ გეშა.
თიშ უმკუჯინალო, ნამჷ-და წიმიწორეთ რდჷ ჩინებული დოგეგმილი ჸვილუა-ჟილიტუაშ გეშა, აკა სახენწჷფოს თეშ აწმარენჯი ვართ პროტესტი გუმუხანტუ დო ვართ მუთუნნერი ზჷმეფი მეუღებჷ.
1993 წანაშ გერგობათუთას, გოეროქ ქჷდარსხუ ორგანიზაცია UNIMAR-ი (გოართოიანაფილი ერეფიშ რუანდაშ მოხვარაშ მისია), თიშ გეშა,ნამჷ-და შეუსრულებუდუკო თი ოთინჩალე ხეკულუა, ნამუთ 1993 წანაშ 4 მარაშინათუთას რუანდაშ პარტიეფს შქას დიდვინჷნ, ტანზანიაშ ნოღა არუშას. ორგანიზაციას მანდატიქ მეუჭყორდჷ 1996 წანას. გოეროს ვემუჩამჷ ნება/დავალება UNIMAR-იშო, ნამჷ-და გენოციდიშ დოჭყაფაშეხ გუკეთებუდკო პრევენცია დო ვართ უკული მეუღებჷნა ზჷმეფი, ნამჷ-და აკა ადამიერიშ თელარა ვარა გინუსქილადუდესკონ. გოეროშ მისიაა მადუდე რდჷ კანადარი გენერალ-ლეიტენანტი რომეო დალერი.
გენოციდიშ დოჭყაფაშახ მუსხირენ მარაშ კინოხ, გოეროს წჷმარინეს ანგარიშეფი ჰუტუშ ბუჯგუაშ აკოანჯარაფაშ დო გეგმეფიშ გეშა, გოეროს შური ვამუკვირჷ თე ჩინებეფშა დო ვარი თქუ პრევენციული ღონისძიებეფიშ მანჯებაშენ. დალერიშ ანდაშიანი გორთხილაფაშ უმკუჯინალო, გეაროქ გუხურგჷ ოთინჩალე მისიაშ წჷმმარინაფალეფს კონფლიქტიშა კათაფა.
გენოციდიქ გეთუ, მუჟანსჷთ ტუტსიშ ტომიშ ბუჯგუაქ, რუანდაშ პატრიოტულ ფრონტიქ, ნამუსჷთ დუდენდჷ პოლ კაგამე, ჰუტუშ თარობა გეგმარაგჷ დო ხეაა ქეშეჸოთჷ ხემანჭუაფა. ოში ვითოშობათ ჰუტუქ გეგნორთჷ ბჟაეიოლ ზაირშა (ასე კონგოშ დემოკრატიული რესპუბლიკა) ტუტსიშ ტომიშ ნჯარიშ ეშაღალაშ დუდშე აღებელო. რუანდაშ ამბეეფქ გაულა იღვენუ მეძობელ ქიანეფშათ დო გჷმიჭანუ ჟირი ლჷმა კონგოს, ბურუნდია ომენოღალე ლჷმა.
რესურსეფი ინტერნეტის
გენოციდი კატეგორია:1994 კატეგორია:გენოციდი
კრივოი-როგი
კრივოი-როგი (უკრ. Кривий Ріг) — ნოღა ცენტრალურ უკრაინას, დნეპროპეტროვსკიშ ოლქის. კრივოი-როგიშ ონოღე სხუნუშ დო კრივოი-როგიშ რაიონიშ ადმინისტრაციული ცენტრი, ნამუშ აკოდგინალუაშა ვემშმურს.
ნოღაქ 1775 წანას დირსხუ დო იდვალუაფუ წყარმალუეფიშ ინგულეციშ დო საკსაგანიშ წყარაკართაფუს. მახორობაშ მეჯინათ უკრაინას ნოღას მაბრუო აბანი უკებჷ, კრივოი-როგიშ აგლომერაციაშ ცენტრი. ევროპაშ ართ-ართი უგჷრძაში ნოღაშ — ნამუშ სიგჷრძა უკიდაში ოორუეშე ობჟათეშა 67 კილომეტრი რე ბონას. კრივოი-როგიშ ონოღე სხუნუშ ემაჸონაფალი კომიტეტიშ ოფიციალურ ვებ-ხასჷლას ნოღაშ სიგჷრძა მეწურაფილი რე — 126 კმ.
კრივოი-როგი — უკრაინაშ შანულამი ეკონომიკური დო ომენცარე ცენტრი რე, შხუ ოტრანსპორტე ნოსქვი. კრივოი-როგიშ რკინაშ ობადიშ ღანჩოშ აკომუშებაშ ცენტრი.
სქოლიო
კატეგორია:დნეპროპეტროვსკიშ ოლქიშ ნოღეფი კატეგორია:უკრაინაშ ნოღეფი
263
კატეგორია:
იულიუსიშ კალენდარი
იულიუსიშ კალენდარი (ჯვეში სტილი) — ალექსანდრიალი ასტრონომიშ, სოსიგენეშით აკოქიმინელი დო იულიუს კეისრიშით ჯვ. წ. 46 მიშნაღელი წანეფიშეჭარუაშ სისტემა. ირ წანმოწანას, ნამუშ ნომერი ოთხშა ირთუ, ნარკი რე დო აკმოდირთუ 366 დღა-სერშე, დოსქილადირი წანეფი — 365 დღა-სერი. თეშნერო, იულიუსიშ კალენდარს წანმოწანაშ ოშქაშე ხანგჷნძალა რე 365,25 დღა-სერი დო თინა 0,0078 დღა-სერით უმოსი რე ტროპიკულ წანმოწანაშე. იულიუსიშ კალენდარიშ ჩილათაფა რე 3 დღა-სერი 400 წანმოწანას. 1582 წანას, იულიუსიშ კალენდარი დოთირეს გრიგორიანული კალენდარით (ახალი სტილი).
სქოლიო
კატეგორია:კალენდარი
264
კატეგორია:
მურატ ხანი
ბიოგრაფია
დაიბადა 1975 წლის 1 მაისს ქალაქ ანკარაში თურქეთი. მამა - ფაიზულა ხანი, დედა - თემამ ხანი. მას ასევე ჰყავს 2 და - ჰიულია ხანი და ნევრუზ ხანი. სწავლობდა ბილკენტის უნივერსიტეტში თეატრალური განყოფილების მუსიკისა და საშემსრულებლო ხელოვნების ფაკულტეტზე. სკოლის დამთავრების შემდეგ წავიდა ამერიკაში და იქ სწავლობდა სტელა ადლერის თეატრალურ აკადემიაში. თურქეთში 2007 წელს დაბრუნდა რეჟისორ აბდულა ოგუზის მიწვევით, ფილმში „ბედნიერება“, მთავარი როლისთვის, სადაც მისი პარტნიორი იყო ოზგიუ ნამალი. ამ ფილმისთვის მან 2007 წელს ანკარის 44-ე კინოფესტივალზე მიიღო ჯილდო "საუკეთესო მსახიობი მამაკაცი".
ფილმოგრაფია
* 2022- მარტოხელა მგელი
* 2007- ბედნიერება
* 2008 — აიდანური
სქოლიო
კატეგორია:თურქი ხანი
კატეგორია: 1975
265
კატეგორია:
ფრენსის ფორდ კოპოლა
ფრენსის ფორდ კოპოლა (Francis Ford Coppola; დ. 7 პირელი, 1939, დეტროიტი, მიჩიგანი) — იტალო-ამერიკალი კინორეჟისორი, პროდიუსერი დო სცენარისტი. შოუბიზნესიშ მეტი, კოპოლა რე ხოლო ღვინით მოვაჭარე, ჟურნალიშ გჷშმაშქუმალარი დო სასუმაროშ მაღვენჯი. თიქ ათუ ჰოფსტრაშ უნივერსიტეტი, სოდეთ თინა გურაფულენდჷ თეატრის. რე რეჟისორ სოფია კოპოლაშ მუმა.
რესურსეფი ინტერნეტის
კატეგორია:დუნაბადი 1939 კატეგორია:იტალო-ამერიკალეფი კატეგორია:ამერიკალი კინორეჟისორეფი კატეგორია:ამერიკალი კინოპროდიუსერეფი კატეგორია:ამერიკალი სცენარისტეფი კატეგორია:ოსკარიშ მაღვენჯი კინორეჟისორეფი
ჰანს ქრისტიან გრამი
ჰანს ქრისტიან იოაჰიმ გრამი (დან. Hans Christian Joachim Gram; დ. 13 ეკენია, 1853, კოპენჰაგენი, დანია — ღ. 14 გერგობათუთა, 1938, კოპენჰაგენი, დანია) — დანიარი ბაქტერიოლოგი. რდჷ დუმარსხუაფალი ბაქტერიეფიშ მიკროსკოპული კლასიფიკაციაშ მეთოდიშ, ნამუთ თიშ ჯოხონობაშ რე.
ჰანს ქრისტიან გრამი გურაფულენდჷ კოპენჰაგენიშ უნივერსიტეტის, სოდეთ ზოოლოგიშ დო ბიოლოგიშ იაპეტუს სტენსტრუპიშ ასისტენტი რდჷ. ჸათე პერიოდის გრამიქ დეინტერესჷ ფარმაკოლოგიათ დო მიკროსკოპიათ. გრამიქ გურაფა 1883 წანას გათუ. 1878-1885 წანეფს ევროპაშ შხვადოშხვა ქიანეფს შარალენდჷ. 1884 წანას, ბერლინს, გრამიქ გიმიგონჷ ბაქტერიეფიშ მიკროსკოპული კლასიფიკაციაშ ტექნიკა, ნამუსჷთ გრამიშ მეთოდის უძახჷნა დო თინა ასე ხოლო სტანდარტული პროცედურა რე მიკრობიოლოგიას. გრამი თაშნეშე, გურაფულენდჷ დო ირკვიენდჷ ერითროციტეფს დო თინეფიშ ფუნქციას. 1891 წანაშე რდჷ კოპენჰაგენიშ უნივერსიტეტიშ ფარმაკოლოგიაშ პროფესორი. გრამიქ კოპენჰაგენიშ უნივერსიტეტის მუშობაშ ბორჯის გჷმაბჟინუ მუში ლექციეფიშ კურსეფიშ ოთხი ტომი. გრამიქ პენსიაშა მიდართჷ 1923 წანას. ღურუ 1938 წანაშ 14 გერგობათუთას, 85 წანერქ.
რესურსეფი ინტერნეტის
კატეგორია:დანიარეფი კატეგორია:დანიარი ბაქტერიოლოგეფი კატეგორია:დუნაბადი 1853 კატეგორია:ნაღურა 1938
პეტრე კაპიცა
პეტრე ლეონიდეშ სქი კაპიცა (რუს. Пётр Леонидович Капица; დ. 8 კვირკვე [ჯვ. სტ. 26 მანგი], 1894, კრონშტადტი, რუსეთიშ იმპერია — ღ. 8 პირელი, 1984, მოსკოვი, სსრრ) — რუსი ფიზიკოსი, უმოსო მოღალენდჷ დაბალი-ტემპერატურაშ ფიზიკას. ნობელიშ პრემიაშ ლაურეატი.
პეტრე კაპიცაქ დებადჷ ნოღა კრონშტადტის, ოურდუმე ინჟინერიშ ფანიას. გურაფულენდჷ ფიზიკას პეტროგრადიშ პოლიტექნიკურ ინსტიტუტის, უკულ გურაფა გაგინძორჷ კემბრიჯიშ უნივერსიტეტიშ კავენდიშიშ ლაბორატორიას, გიშარჩქინელი მენცარიშ ერნესტ რეზერფორდიშ ხემანჯღვერობათ. 1934 წანას კაპიცაქ რუსეთიშა დირთჷ დო უკულ, თარობაქ თის ბრიტანეთიშა დორთინაშ ნება ვემეჩჷ.
სსრრ-ს, კაპიცა მუშენდჷ შხვადოშხვა ომენცარე ინსტიტუტეფს. 1930-იან წანეფს კაპიცაქ დარსხუ ფიზიკური პრობლემეფიშ ინსტიტუტი დო რდჷ თიში დირექტორი.
პეტრე კაპიცაქ, ექსპერიმენტეფიშ გიმორინაფათ გიმირკვიუ ქვანთი ჰელიუმი დო მიოგორუ თიში სუპერქვანთობას (ინგლ. Superfluidity).
1939 წანას კაპიცაქ გიმიგონჷ ჰაერიშ აქვანთებაშ ახალი მეთოდი დაბალი წნევათ, მაღალ-ეფექტური ექსპანსიური ტურბინაშ გიმორინაფათ.
1940-იან წანეფს კაპიცა ოკათუდჷ სსრრ-შ ბირთვული ანჯარიშ პროგრამას.
რესურსეფი ინტერნეტის
კატეგორია:რუსეფი კატეგორია:რუსი ფიზიკოსეფი კატეგორია:ნობელიშ პრემიაშ ლაურეატეფი კატეგორია:რუსი ნობელიშ პრემიაშ ლაურეატეფი კატეგორია:ნობელიშ პრემიაშ ლაურეატეფი ფიზიკას
ბარომეტრი
ბარომეტრი (βάρος — „სიმონკა“ დო — „ბზიმუნქ“) — ატმოსფერული წნევაშ ოზჷმალი მონწყილობა. ვარჩხილიშწყარიშ ბარომეტრი 1644 წანასს იტალირ ევანჯელისტა ტორიჩელიქ აკოქიმინჷ. მორო, ვარაუდეფი რსებენს, ნამჷ-და იტალიარ მათემატიკოს დო ასტრონომ გასპარო ბერტიქ მოხვამილაფირო აკოქიმინჷ წყარიშ ბარომეტრი, დოხოლაფირო 1640-1643 წანეფს. 1631 წანას, ფრანგ მენცარ დო ფილოსოფოს რენე დეკარტიქ წჷმარინუ ატმოსფერული წნევაშ ოზჷმალი მონწყილობაშ პროექტი, მორო ვარსებენს მუთუნნერი დადასურება თიშ, ნამჷ-და თი პერიოდის მოქიმინჯე ბარომეტრი რსებენდჷნ.
სითხამ ბარომეტრეფს წნევა იზჷმუ მილს რსებული სითხაშ სიმაღალათ. ვარჩხილიშწყარამი ბარომეტრეფი შხვა ბარომეტრეფშე უმოსი ზუსტი რე დო მეტეოდგჷმილეფს გჷმირინუაფუ.
ოჯალეში
მინი|ოჯალეში ოჯალეში — ქორთული აბორიგენული ჭითაჸურძენამი საღვინო ბინეხიშ ჯიში სამარგალოშე.
ოჯალეში სამარგალოშ ართ-ართი უჯვეაშაში ჯიშიე. ოჯალეშიშ ნარგეფი უმოსო მარტვილიშ დო ზუგდიდიშ მუნიციპალიტეტეფს რე გოფაჩილი.
ბოტანიკური ეჭარუა
ძინათებული ფურცელი ოშქაშე ზჷმაშიე, მოკვარკვალო ვარა განიშოვალური ფორმაშ, სუმნაკვათამი. ფურცელიშ გიმენი განი ფსქელას რე ფორილი მოტუტაშფერო ბონდღილიშობურა ბუძგურიათ. პეული ჟირსქესამიე. ტიანი ოშქაშეშე მორჩილი ზჷმაშიე, ცილინდრულ-კონუსური ფორმაშ, შხირას სუალამი. სუაშ სიგჷნძა მინშა ტიანიშ გვერდშახ ოჭირინუანს, ოშქაშე სიკუმეხაშიე. კაკალი ოშქაშე ვარა ოშქაშეშე მორჩილი ზჷმაშიე, ონდეთ ოვალური, რუმე ლენიშფერი, დახე უჩა. ფსქელკანამიე. რბილობი ხორცამიე, ჰამო ჯიშური არომატით დო დიდარი გემოთ.
ოჯალეში ოშქაშე ვარა ოშქაშეშე ნძალიერი რდუალაშ დო ოშქაშემუნაწიებამიე. სავეგეტაციო პერიოდი გვიგვილიშ გოფაჩუაშე ედომუშამ მონჭაფაშახ 175-215 დღა რე. სამარგალოს ჸურძენი გერგობათუთაშ შქა რიცხუეფს მოურს. ტიანიშ ოშქაშე წონა 112 გრამიე, საჰექტარო მუნაწიამობა რე 6.0-6.5 ტონა. ჸურძენიშ ედომუშამი მონჭაფაშ პერიოდის შანქარიანობა ოჭირინუანს 20-23%-ს, სიბჟე — 8-9 გ/ლ-ს.
ოჯალეში გჷმირინუაფჷ ინტენსიურო გოფერილი, ძალამი მაღალხარისხუანი სუფრაშ ჭითა ღვინიშ დადგჷმალო. თიში ღვინი გჷშეგორუ ალკოპოლიშ დო სიბჟეშ ნორმალური აკოფარდაფათ, ხავერდუანობათ, დიდი სხეულით, ედომუშამი ჰარმონიულობათ დო დიდარი ჯიშური არომატით. სიჯვეშას ღვინი ივითარენს ჰამო ბუკეტის. სამარგალოს ოჯალეშშე უმოსო დგჷნა ჭითა გვერდო ტკბილ ღვინს. თეკწჷმა ჯიშის დიდი პოტენციალი უღჷ სქჷრე ღვინეფიშ ოხაზჷრაფალო.
ლიტერატურა
კატეგორია:სამარგალოშ ბინეხიშ ჯიშეფი კატეგორია:ბინეხიშ ჭითაჸურძენამი საღვინო ქორთული ჯიშეფი
266
კატეგორია:
ვესტო სლაიფერი
ვესტო მელვინ სლაიფერი (ინგლ. Vesto Melvin Slipher; დ. 11 გერგობათუთა, 1875, მალბერი, ინდიანა, ააშ — ღ. 8 გერგობათუთა, 1969, ფლაგსტაფი, არიზონა, ააშ) — ამერიკალი ასტრონომი. გურაფულენდჷ ასტრონომიას ინდიანაშ უნივერსიტეტის, სოდეთ თხილუ ოდოქტორე დისერტაცია 1909 წანას. გურაფაშ თებაშ უკული მუშენდჷ ლოუელიშ ობსერვატორიას დო რდჷ თიში დირექტორი ღურაშახ.
სლაიფერი რდჷ პირველი ასტრონომი ნამუქჷთ მიოგორუ გალაქტიკეფიშ სპექტრული ღოზეფიშ ზარუას, 1912 წანას. თაშნეშე სლაიფერი რდჷ პირველი ასტრონომი ნამუქჷთ ჭითა ზარუეფი (ინგლ. Redshift, ქორთ. წითელი ძვრა) თეორიულო მიორსხუ გალაქტიკეფიშ სიჩქარეს.
სლაიფერიქ სპექტროსკოპიშ გიმორინაფათ გიმირკვიუ პლანეტეფიშ როტაციული პერიოდეფი, პლანეტეფიშ ატმოსფერული აკოდგინალუა, სპირალური გალაქტიკეფიშ როტაციეფი, ზიმუ გალაქტიკეფიშ რადიუსული სიჩქარე. 1929 წანას სლაიფერიქ მიოგორუ მეზოსფეროშ ნატრიუმიშ ფენას.
შხირას გალაქტიკეფიშ ჭითა ზარუაშ მეგორაფას ედუინ ჰაბლის მითმიოჭარანა. მარა ჰაბლიშახ თიში შანულობას ირკვიენდეს ჯეიმს ედუარდ კილერი, ვესტო მელვინ სლაიფერი დო უილიამ უოლეს კემპბელი.
ჰაბლიშ, სლაიფერიშ დო მილტონ ჰიუმასონიშ კალკულაციეფს რე გერსხილი ჭითა ზარუა-დისტანციაშ კორელაციაშ კანონი, ნამუთ ჰაბლი-ლემეტრიშ კანონიშ ჯოხოდვალათ რე შინელი.
სლაიფერიქ ღურუ 1969 წანაშ 8 გერგობათუთას, 93 წანერქ.
სლაიფერი რდჷ შხვადოშხვა პრემიეფიშ დო ჯილდოეფიშ ლაურეატი. თიში ჯოხონობაშ რე ართი-ართი კრატერი თუთას დო ართი ასტეროიდი.
რესურსეფი ინტერნეტის
კატეგორია:ამერიკალეფი კატეგორია:ამერიკალი ასტრონომეფი
267
კატეგორია:
თერმომეტრი
მინი|ელექტრონული თერმომეტრი მინი|გალილეო გალილეიშ ჰეერიშ თერმოსკოპი მინი|ფლორენციალი მენცარეფიშით გოუჯგუშაფილი გალილეო გალილეიშ თერმოსკოპი თერმომეტრი (Thermo — სიტიბა, Metrum — ზჷმა) — ტემპერატურაშ ოზჷმალი ხეჭკუდი. თერმომეტრი თარო ჟირ ტიპიშ რე. ართის, ნამუთ სარკეშ მილშე აკმოდირთუ, ინოხე დონორთი ფირფიტა, ნამუსჷთ ვარჩხილიშწყარით ეფშა ღერი რე გემარგებული დო ელექტრონული, ნამუქჷთ შხვეფი დოთირუ.
ართი სახეშ თერმომეტრით არძა რსხულიშ დო სუბსტანციაშ ტემპერატურაშ ზჷმუა ვემიხუჯინე, თეშ გეშა არძა გვარობას შხვადოშხვა დოშანილობა უღუ. ადამიერიშ ტემპერატურაშ ოზჷმალ თერმომეტრის გორკვიაფილ სიმაღალეშა ჭითა ფერით გეჭარჷ 37°. თე რიცხუშ გიმე ტემპერატურა დაბალი რე, ჟილე — მაღალი. ჰეერიშ ტემპერატურაშ ოზჷმალს ჭითა ფერით 0° რე ეშანილი. თიშ ჟილე სიტიბა რე, გიმე — ჩხურუ.
რესურსეფი ინტერნეტის
კატეგორია:ტემპერატურა კატეგორია:ოზჷმალი ხეჭკუდეფი
268
კატეგორია:
მორდია II (ფილმი)
მორდია II (The Godfather Part II) — ამერიკული კინოაკადემიაშ ოსკარიშ მაღვენჯი ფილმი, ნამუთ გინოღალირი რე 1974 წანას, ფრენსის ფორდ კოპოლაშე, მარიო პიუზოშ სცენარიშ მეჯინათ. ფილმის ოკათუნა არტისტეფი: ალ პაჩინო, რობერტ დიუვალი, დაიან კიტონი, რობერტ დე ნირო, ჯონ კაზალე, ტელია შირი, ლი სტრაზბერგი დო შხვა.
სიუჟეტი
კორლეონეშ კლანს ოდუდეს დონ ვიტოშ უკლაში ბოში, მაიკლი ინუდირთუ. თინა ფანიურ ბიზნესის მანჯღვერენს, ანძალიერენს დო ფაჩჷნს მუში კლანიშ გოლინას. კორლეონეშ კლანიშ ახალი მანჯღვერშო ვარსებენს მორალური აწოხაბარკუა დოსახული ღანკიშ მიონჭაფალო. პატრიარქალური სიცილიური ტრადიციეფიშ დო კანონეფიშ მანგიორო, მაიკლ კორლეონე მაფიას პრაგმატულ დო კონწარ მეთოდეფს დოჸაშუნს. ენწყილი ფილმი პარალელურო მომითხობელუანა დონ ვიტო კორლეონეშ ბაღანობაშენ დო ახალობაშენ.
ჯილდოეფი
ოსკარი
BAFTA
რესურსეფი ინტერნეტის
კატეგორია:ამერიკული ფილმეფი კატეგორია:ინგლისურნინამი ფილმეფი კატეგორია:იტალიურნინამი ფილმეფი კატეგორია:ფრენსის ფორდ კოპოლაშ ფილმეფი კატეგორია:1974 წანაშ ფილმეფი კატეგორია:მორდია კატეგორია:ფილმეფი მაფიაშენ კატეგორია:ააშ-შ ფილმეფიშ ერუანული რეესტრიშ ფილმეფი
მაქს ფონ სიდოუ
რესურსეფი ინტერნეტის
კატეგორია:შვედი არტისტეფი კატეგორია:დუნაბადი 1929